O‘zbekistonliklarga Yangi yil bayramida ketma-ket 5 kun dam berilishi mumkin

“2022-yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risida”gi prezident farmoni loyihasiga ko‘ra, o‘zbekistonliklarga Yangi yil bayramida ketma-ket 5 kun dam berilishi mumkin. Bu haqda Telegram’dagi “Mehnat huquqi” kanali xabar berdi.

O‘zbekiston prezidentining 2021-yil 10-maydagi 6222-son farmoni bilan 31-dekabr — juma qo‘shimcha dam olish kuni etib belgilangan. Mehnat kodeksi 131-moddasiga ko‘ra, 1-yanvar — Yangi yil bayram (ishlanmaydigan) kuni. 2-yanvar esa yakshanba dam olish kuni.
2022-yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risidagi prezident farmoni loyihasi ishlab chiqilgan bo‘lib, unda 2022-yil 3-yanvar — dushanba, 4-yanvar — seshanba qo‘shimcha dam olish kuni etib belgilanishi ko‘zda tutilmoqda. Hujjat qabul qilinsa, o‘zbekistonliklar Yangi yil bayrami munosabati bilan ketma-ket 5 kun (31-dekabrdan 4-yanvargacha) dam oladi.
Xususan:
Eslatib o‘tamiz, o‘zbekistonliklar Navro‘z bayramida ketma-ket 3 kun, mustaqillik bayrami munosabati bilan esa 5 kun dam olgandi.